Janubiy Koreya prezidenti Vashingtonda yadro xavfsizligi masalalarini muhokama qiladi

Koreya Respublikasi prezidenti Pak Kin Xe Shimoliy Amerikaga sakkiz kunlik safarga otlandi, u Vashingtonda 31-mart—1-aprel kunlari bo‘lib o‘tadigan yadro xavfsizligi bo‘yicha sammitda qatnashadi, so‘ng Meksikaga rasmiy tashrif bilan boradi. Bu haqda Janubiy Koreya yetakchisi ma’muriyatiga tayanib, “TASS” xabar berdi.

Sammit muhokamalaridan tashqari, Pak Kin Xe, shuingdek, AQSh prezidenti, Xitoy Xalq Respublikasi raisi, Yaponiya bosh vaziri bilan ikki tomonlama muzokaralar o‘tkazadi. Koreya Respublikasi, AQSh va Yaponiya rahbarlari ishtirokida uch tomonlama uchrashuv ham rejalashtirilgan. Sammit doirasida Janubiy Koreya prezidenti Argentinaning yangi prezidenti Maurisio Makri bilan ham uchrashib, hamkorlikni kengaytirish va ikki tomonlama aloqalarni yaxshilashni muhokama qiladi.
U 2-aprel kuni Meksikaga jo‘nab ketib, o‘z hamkasbi Enrike Penya Nyeto bilan uchrashadi va iqtisodiy hamkorlik masalalarini ko‘rib chiqadi.